CELEX: 62015CN0538
Language: fi
Date: 2015-10-15 00:00:00
Title: Asia C-538/15: Ennakkoratkaisupyyntö, jonka Juzgado de Primera Instancia de Olot (Espanja) on esittänyt 15.10.2015 – Francesc de Bolós Pi v. Urbaser SA

21.12.2015   
            
            
               FI
            
            
               Euroopan unionin virallinen lehti
            
            
               C 429/12
            
         Ennakkoratkaisupyyntö, jonka Juzgado de Primera Instancia de Olot (Espanja) on esittänyt 15.10.2015 – Francesc de Bolós Pi v. Urbaser SA
   (Asia C-538/15)
   (2015/C 429/16)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia de Olot
   
      Pääasian asianosaiset
   
   
      Kantaja: Francesc de Bolós Pi
   
      Vastaaja: Urbaser SA
   
      Ennakkoratkaisukysymykset
   
   
               1)
            
            
               Onko säännöstöä, jossa vahvistetaan oikeudenkäyntiasiamiesten palkkiotaulukko, eli 7.11.2003 annettua kuninkaan asetusta 1373/2003, jossa oikeudenkäyntiasiamiehille maksettavien korvausten perusteeksi määritetään palkkiotaulukko tai vähimmäiskorvaus, joka voi joustaa ainoastaan 12 prosenttia ylös- tai alaspäin, ja jonka osalta valtion viranomaiset, tuomioistuimet mukaan lukien, eivät voi poiketa kyseisistä vähimmäismääristä edes poikkeuksellisten olosuhteiden vallitessa, pidettävä yhteensopivana SEUT 101 artiklan kanssa, kun viimeksi mainittua määräystä luetaan yhdessä SEU 10 artiklan ja SEU 4 artiklan 3 kohdan kanssa?
            
         
               2)
            
            
               Siltä osin kuin on kyse mainitun lainmukaisen palkkiotaulukon soveltamisesta ja siinä vahvistettujen vähimmäispalkkioiden noudattamatta jättämisestä: voidaanko poikkeuksellisina olosuhteina pitää sitä, että tosiasiallisesti tehdyn työn ja palkkiotaulukon soveltamisesta seuraavan palkkioiden suuruuden välillä on suuri epäsuhta?
            
         
               3)
            
            
               Onko kuninkaan asetus 1373/2006 yhteensopiva SEUT 56 artiklan kanssa?
            
         
               4)
            
            
               Täyttääkö mainittu kuninkaan asetus direktiivin 2006/123/EY (1) 15 artiklan 3 kohdan mukaiset välttämättömyyttä ja oikeasuhteisuutta koskevat vaatimukset?
            
         
               5)
            
            
               Sisältääkö Euroopan ihmisoikeussopimuksen 6 artikla oikeuden voida riitauttaa tehokkaasti oikeudenkäyntiasiamiehen palkkioiden määritys silloin, kun seurauksena ovat suhteettoman korkeat palkkiot, jotka eivät vastaa tosiasiassa tehtyä työtä?
            
         
      (1)  Palveluista sisämarkkinoilla 12.12.2006 annettu Euroopan parlamentin ja neuvoston direktiivi 2006/123/EY (EUVL L 376, s. 36).